Kabataş

Kabataş er en bydel i sentrale Istanbul, beliggende ned mot Bosporos, i kommunen Beyoğlu.

I bysantinsk tid ble bosettinga her kalt Argyropolis – «Sølvbyen» – til forskjell fra «Gullbyen» Krysopolis på andre sida av Bosporos (dagens Üsküdar). Det var i Argyropolis apostelen Andreas ifølge gresk tradisjon steg i land og salvet etterfølgeren Stakhys.

Viktige byggverk i Kabataş er moskeen Molla Çelebi Camii.

Kabataş er et transportknutepunkt med fergeforbindelse blant annet til Üsküdar og Yalova, og kabelbane til Taksim.

Istanbul